

**DAUGAVPILS DOME**

K. Valdemāra iela 1, Daugavpils, LV-5401, tālr. 65404344, 65404365, fakss 65421941

e-pasts info@daugavpils.lv www.daugavpils.lv

Daugavpilī

2021.gada 26.augusta **Saistošie noteikumi Nr.47**

 (prot. Nr.35, 10.§)

APSTIPRINĀTI

ar Daugavpils pilsētas domes

2021.gada 26.augusta

lēmumu Nr.530

**Grozījumi Daugavpils domes 2011.gada 28.aprīļa saistošajos noteikumos Nr.15 “Mājdzīvnieku turēšanas noteikumi Daugavpils pilsētā”**

*Izdoti saskaņā ar likuma "Par pašvaldībām" 43.panta pirmās daļas 10.punktu, Dzīvnieku aizsardzības likuma 8.panta trešo un ceturto daļu, Ministru kabineta 2006.gada 4.aprīļa noteikumu Nr.266 “Labturības prasības mājas (istabas) dzīvnieku turēšanai,
tirdzniecībai, pārvadāšanai un demonstrēšanai publiskās izstādēs,
kā arī suņa apmācībai” 13.punktu*

Izdarīt Daugavpils domes 2011.gada 28.aprīļa saistošajos noteikumos Nr.15 “Mājdzīvnieku turēšanas noteikumi Daugavpils pilsētā” (Latvijas Vēstnesis, 2011., Nr.75, Nr.126, Nr.203, 2018., Nr.67, 2020., Nr.8) šādus grozījumus:

1. Izteikt 7.punktu šādā redakcijā:

“7. Suņa īpašniekam vai turētājam ir pienākums vest suni pastaigā atbilstoši normatīvo aktu prasībām. Daugavpils pilsētā ārpus norobežotās teritorijas suns bez pavadas var atrasties šādās vietās:

7.1. vietās, kas speciāli ierīkotas suņu pastaigām;

7.2. zaļajā zonā un mežā, ja suņa atrašanās attiecīgajā teritorijā saistīta ar to apmācību un apmācība saskaņota ar Daugavpils pilsētas pašvaldības izpilddirektoru.”.

1. Izteikt 9.punktu šādā redakcijā:

“9. Suņa īpašnieks vai turētājs nav tiesīgs ievest suni bērnu atpūtas un rotaļu laukumos, izglītības iestādēs un to teritorijās, izklaides vietās, sporta laukumos, tirdzniecības vai pakalpojumu sniegšanas vietās, publiskajās peldvietās un ūdenstilpēs (t.sk., to mazgāšanai) un publisko pasākumu norises vietās, izņemot:

9.1. dzīvnieku tirdzniecības, sacensību un demonstrēšanas vietās;

9.2. ja suns veic sporta vai darba pienākumus;

9.3. ja suņa atrašanās attiecīgajā teritorijā saistīta ar to apmācību un apmācība saskaņota ar Daugavpils pilsētas pašvaldības izpilddirektoru.”.

1. Papildināt ar 9.1punktu šādā redakcijā:

“9.1 Šo noteikumu 7.2. un 9.3.apakšpunktā noteiktajos gadījumos suņa īpašniekam vai turētājam suņa apmācības vietā jābūt klāt Daugavpils pilsētas pašvaldības izpilddirektora saskaņojumam. Pēc policijas darbinieku pieprasījuma suņa īpašnieka vai turētāja pienākums ir to uzrādīt.”.

Domes priekšsēdētājs *(personiskais paraksts)* A.Elksniņš